Hunermendo kurd Beytocanê ke 15ê êlule de bajarê Stockholmî yê Swîsre de nêweşîya kanserî ra dinyaya xo bedilnaye, hetê heskerdoxanê ci ra  Goristanê Strandkyrkogårdenî yê Stockholmî de ame definkerdene.
Merdimanê Beytocanî, hunermend û nuştoxana pîya xeylêk kesî tewrê merasîmê Beytocanî bîyî. Merasîmî bi rêzgirewtişî dest pêkerd. Merasîm de fotografê Beytocanî ameyî kiriştene û gorê ci vilikan û beyraqa Amedsporî ame xemilnayene.
Xemgîn Bîrhat, Necmedîn Xulamî û Hesen Şerîfî zî tede xeylêk hunermendan merasîm de qisey kerd û şarê kurdî û heskerdoxanê Beytocanî rê serweşîye waşte.
Peynîya merasîmî de hunermendan deyîra  ‘Rinda Min’ ya Beytocanî vate.
